
Arbeidstakere i Steinkjer kommune på tur til midtpunktet, sept. 2007
	
	Revidert august 2009


Personaltjenesten
INNLEDNING
VELKOMMEN TIL STEINKJER KOMMUNE!
Arbeidstakerhåndboka skal gi en samlet oversikt over en del forhold innenfor lønns- og personalsektoren, og som er av særlig betydning for de ansatte i kommunen.

Håndboka vil ikke kunne gi svar på alle spørsmål. Du vil imidlertid finne svar på en del sentrale spørsmål som angår deg som arbeidstaker. Spørsmål som ikke er belyst her, bør du ta opp med nærmeste overordnede, eventuelt avdeling for økonomi og personal.

Arbeidstakerhåndboka vil bli ajourført, da det innenfor lønns- og personalsektoren vil skje endringer med jevne mellomrom.

Dette gjør arbeidstakerhåndboka aktuell, ikke bare for nyansatte, men også for "gamle" ansatte. Boka deles ut til alle nyansatte, samt at den er tilgjengelig på de forskjellige arbeidsplasser.

Personaltjenesten har som målsetting å ajourføre guiden en gang pr. tariffperiode. Ved endringer i perioden vil det bli sendt ut melding ved egne rundskriv til avdelingene/enhetene.

Dette heftet er rettet mot deg som arbeidstaker i Steinkjer kommune.  Dersom du mener andre ting bør reguleres inn i arbeidstakerhåndboka, ber vi deg om å orientere Personaltjenesten om dette.
God lesning!

Karsten Saugestad




Marit Hjøllo 

personalleder 





personalkonsulent 

INNHOLD

1.  NYANSATT I KOMMUNEN
Tilpasning
Velkommen som arbeidstaker i Steinkjer kommune! 

Å tiltre en ny jobb kan by på forskjellige opplevelser.  Du har forventninger til arbeidet og dine kolleger - dine kolleger har forventninger til deg.

Noen feier inn gjennom dørene og finner seg straks til rette i sin nye jobb.  Andre igjen finner seg aldri til rette - og slutter etter kortere eller lengre tid.  Atter andre, og det er vel de fleste, trives godt etter hvert takket være hyggelige kolleger og et arbeid som byr på utfordringer.

Din stilling - en viktig brikke i et større samspill
For den nyansatte er det først og fremst selve arbeidet som må læres, med rutiner, tekniske hjelpemidler og et utall arbeidsoperasjoner.  Hva er egentlig min jobb?  Hva skal gjøres - og hvordan?  Ting gjøres ofte rutinemessig, men disse rutinene er kanskje ikke like selvfølgelige for en som er ny, som for de som er godt kjent på arbeidsplassen.  Dette får være en utfordring både for deg som nyansatt og for de "gamle".

Det er viktig at du får et best mulig helhetsbilde av tjenesteenheten og avdelingen du arbeider i, med dens historie, tradisjoner og holdninger og ikke minst med den teknologi som både kan utvide og begrense arbeidstakernes muligheter.

Kommunen er en stor og svært mangslungen arbeidsplass. Det å kunne forstå hvordan den fungerer, er ikke gjort i en håndvending. Din stilling inngår i en større helhet. Du vil i arbeidet møte nye mennesker og et nytt miljø, et fellesskap basert på gjensidig respekt og åpenhet. Arbeidet er et samspill mellom de ansatte på arbeidsplassen, og forutsetter at alle aktivt støtter opp om oppgaver og miljø.
Arbeidsplassens forhold til deg som nyansatt
Skal du tilpasse deg arbeidsplassen, eller skal den tilpasse seg deg? Tradisjonell tenkning har gjerne konkludert med at den ansatte skal gjøre arbeidet på arbeidsgiverens premisser. Dette har nødvendigvis ikke allmenn gyldighet i dag. 

Alle er forskjellige, både i tenke- og væremåte. Det er mange måter å gjøre et arbeid på, og nye ansatte kan ofte by på nye løsninger på kjente oppgaver.

Har du forslag om hvordan arbeidet på din arbeidsplass bør organiseres, så ta det opp med dine kolleger og din overordnede. Gi ditt bidrag til at det produktet vi leverer til innbyggerne i Steinkjer kommune, blir best mulig. 

Arbeidsplassens renommé - et felles ansvar
Man får det ryktet man fortjener, heter det. Den stille reklame som ligger i god kvalitet på den daglige samhandlingen med publikum, er uhyre vesentlig. I en servicevirksomhet er derfor alle ansatte markedsførere. Ved sin måte å være på og yte tjenester på, skaper de ansatte arbeidsplassens rykte og omdømme.

Som kommunalt ansatt er du med på å yte service til alle kommunens innbyggere. Det er et selvsagt krav at alle du kommer i kontakt med, får en god og vennlig behandling. På den måten er vi med på å bygge opp et godt forhold mellom kommunen og innbyggerne.

“Weidemannrommet” – foajéen i Steinkjer rådhus. 
         Fotograf: Odd Georg Skjemstad
2.   KOMMUNEN - EN MANGFOLDIG ARBEIDSPLASS
Folkevalgt organisering i kommunen
Med 21.000 innbyggere er Steinkjer kommune den største kommunen i Nord-Trøndelag fylke. Kommuneorganisasjonen er den største arbeidsplassen i kommunen med ca. 1.500 ansatte. Reglene for kommuneforvaltningen er fastsatt i kommuneloven. I tillegg gjelder en lang rekke spesiallover.

Kommunestyret er kommunens øverste folkevalgte organ.  Det er kommunestyret som styrer kommunens virksomhet og utvikling. Det er i dag 47 politisk valgte representanter i kommunestyret. Kommunestyret avvikler ca. 8 - 10 møter i året.

Formannskapet, som har 11 representanter, har myndighet både ved delegering fra kommunestyret og i medhold av ulike lover og forskrifter. Det samme gjelder de politiske hovedutvalg og øvrige styrer og råd i kommunen.

Administrativ organisering
Hovedlinjene i administrasjonsordningen og organiseringen av de politiske utvalg framgår av egne skisser, se side 9.

Administrasjonen er, foruten rådmannen med strategigruppe, inndelt i 7 avdelinger:

· avdeling for informasjon, økonomi og IKT 

· avdeling for kommunaltekniske tjenester 

· avdeling for skole og barnehage 

· avdeling for plan og natur 

· avdeling for kultur 

· avdeling for helse og rehabilitering 

· avdeling for bistand og omsorg 

Rådmannen er administrativt overordnet alle avdelinger. Hver avdeling er delt inn i et visst antall tjenesteenheter der den daglige kommunale tjenesteyting foregår. Det er per dato 47 tjenesteenheter i kommunen.
Hovedlinjene for kommunens virksomhet trekkes opp via den årlige behandling av handlingsprogrammet.  I årsbudsjettet fastsettes hvilke beløp de ulike avdelinger får disponere i budsjettåret.

Den enkelte arbeidstaker
For å få gjennomført de oppgaver kommunen har i samfunnet, er hver enkelt arbeidstakers innsats og lojalitet av stor betydning. Dette er et forhold både arbeidsgiver og arbeidstaker må være oppmerksomme på. Alle arbeidstakere er tilsatt i Steinkjer kommune, men er tilknyttet en enkelt tjenesteenhet og avdeling, og skal forholde seg til tjenesteenhetsleder som sin nærmeste overordnede.
Et samspill mellom to parter
Dagens arbeidsliv er basert på at to parter i fellesskap utøver en virksomhet som dels er regulert i lover og dels ved avtaler. Både lov- og avtaleverket gir imidlertid et så pass stort spillerom, at spørsmålet om hvor god eller dårlig den daglige virkelighet blir, avhenger av partene selv.

Tariffavtalene griper i en viss utstrekning inn i arbeidsgivers handlefrihet.  Arbeidsgiveren har imidlertid rett til å fatte avgjørelser i forhold som ikke er regulert gjennom tariffavtalene eller begrenset i eksempelvis arbeidsmiljølov, ferielov, forskrifter, instrukser, reglementer, osv. Dette er regulert gjennom arbeidsgivers styringsrett. Målet må imidlertid være at de ansatte og deres organisasjoner og kommmunens administrative og folkevalgt ledelse går sammen om å skape en bedre kommune.

     Steinkjer sykehjem. Fotograf: Odd Georg Skjemstad
ADMINISTRASJONEN I STEINKJER KOMMUNE 2009 - AVDELINGSSTRUKTUR

19 avdelinger med 93 tilliggende tjenesteenheter:



                      FOLKEVALGT ORGANISERING I STEINKJER KOMMUNE




3. 
TILSETTING
Sammendrag av tilsettingsrutinene
Med mindre annet er fastsatt i lov, reglement eller instruks, er tilsettingsmyndigheten delegert til rådmannen. Rådmannen har delegert myndigheten til personalleder. Kommunestyret ansetter rådmann. Pedagogiske stillinger tilsettes i eget tilsettingsutvalg/administrasjonsutvalg for ped. personale. 

Søknadene sendes til avdelingsleder for økonomi og personal, som er delegert tilsettingsmyndighet i de fleste ansettelser. Ved søknadsfristens utløp settes det opp søkerlister for hver stilling. Ansettelsessakene oversendes vedkommende avdeling og aktuelle arbeidstakerorganisasjoner til uttalelse. 

Arbeidstakerorganisasjoner som en stilling naturlig kan organiseres under, har uttalerett og eventuell innsigelsesrett til ansettelsen. Dersom en uttaleberettiget organisasjon fremmer krav om det i form av en innsigelse, kan ansettelsessaken kreves drøftet med avdelingsleder for økonomi og personal før vedtak fattes. Slikt krav må meddeles innen en bestemt frist.

Ansettelsen skal ta sikte på å få rekruttert den personen kommunen vil være best tjent med. Vår tariffavtale fastsetter at det ved tilsetting og opprykk i stillinger i første rekke skal tas hensyn til søkernes kvalifikasjoner. Med dette menes teoretisk og praktisk utdanning samt skikkethet for stillingen. Når søkere av begge kjønn står kvalifikasjonsmessig likt, foretrekkes søkere av det kjønn som er underrepresentert. Når søkere forøvrig står kvalifikasjonsmessig likt, foretrekkes den søker som har lengst tjeneste i kommunen.
Alle som ansettes i Steinkjer kommune får tilsendt tilsettingsbrev fra avdeling for økonomi og personal. 

Ved ledig stilling kan deltidsansatte ha fortrinnsrett til  stilligsutvidelse inntil hel stilling, dersom arbeidstakeren er kvalifisert for stillingen.  Denne retten gjelder bare til å kunne få en større stilling på samme nivå som stillingen en allerede har, ikke til å få utvidet stilling gjennom å inneha flere deltidsstillinger.
4. 
RETTIGHETER OG PLIKTER
Hovedtariffavtalen 

[image: image2.wmf] 


Hovedtariffavtalen er det sentrale

dokument når du vil ha oversikt over

dine rettigheter og plikter som kommunalt

ansatt.

Hovedtariffavtalen er en tariffavtale som inngås av kommunen gjennom Kommunenes Sentralforbund (kommunens arbeidsgiverorganisasjon) på den ene side, og arbeidstakerorganisasjonene på den annen side.  Med en del organisasjoner finnes det særavtaler eller tilleggsavtaler.

Tariffavtalen inngås for 2 år av gangen. Siste hovedrevisjon var pr. 01.05.08.

Hovedtariffavtalen er inndelt i 8 (0-7) kapittel. Fellesbestemmelsene i hovedtariffavtalens kap. 1, inneholder bestemmelser om ansettelse, oppsigelse, arbeidstidsordninger, tillegg til lønn for ubekvem arbeidstid og overtid, bestemmelser under ferie, sykdom og svangerskap.  Andre viktige punkter i Fellesbestemmelsene er lønnsansiennitetsbestemmelsene og kommunens forsikringsansvar.

HTA regulerer videre pensjon, lønn og stillingsregulativ, faste tillegg og forhandlinger. 

De fleste som har medlemsskap i en arbeidstakerorganisasjon, får tilsendt hovedtariffavtalen fra sin organisasjon.

Arbeidsmiljøloven (AML)
AML må anses som en grunnpilar ved siden av hovedtariffavtalen, fordi den definerer minstekrav til arbeidsmiljø, og fordi den inneholder detaljerte regler om bl.a. arbeidstid, ansettelse og oppsigelsesvern.

AML er en minstekravs lov.  Dette betyr at det vil være anledning til å gjøre avtale om bedre ordninger (for de ansatte).  En del av de bestemmelser som er fastsatt i AML, er regulert til bedre ordninger i hovedtariffavtalen.

Hovedavtalen
Hovedavtalen er en del av hovedtariffavtalen , og omfatter avtale om tillitsvalgtes rettigheter og plikter, avtale om opplæring, avtale om administrasjonsutvalg, avtale om arbeidsmiljøutvalg, samt avtalene om permittering, konfliktløsning, utlønningsform og fagforeningskontingent. Avtalen redegjør bl.a. for hvordan arbeidstakernes representanter til de forskjellige utvalg velges.

Det har vært vanlig praksis at organiserte arbeidstakere har fått tilsendt Hovedavtalen gjennom sin organisasjon.

Lover, reglementer og andre bestemmelser
I tillegg til de ”grunnpilarer” som er nevnt foran, finnes det en mengde lover, sentrale og lokale avtaler og reglementer som fastsetter de ansattes rettigheter og plikter.  Mye av 




dette regelverket er samlet i Kommunenes Personalhåndbok og i de rundskriv som Kommunenes Sentralforbund sender ut.

Lokale avtaler og reglementer som f.eks. ansettelses- og arbeidsreglement, permisjonsreglement, telefonreglement m.v., er utarbeidet lokalt i kommunen og skal være tilgjengelig på de enkelte arbeidsplasser.

De fleste reglementer og bestemmelser som regulerer arbeidstakernes forhold, er tilgjengelig for alle på kommunens intranettsider. Personal har egne hjemmesider på intranettet under overskrifta ”Internt - Personal”. 
5.    ARBEIDSTID
Arbeidstid og spisepauser
Arbeidstid er i AML definert som "den tid arbeidstakeren står til disposisjon for arbeidsgiveren".  Det som ikke er arbeidstid er fritid.

Tid som går med til reise til og fra arbeidsstedet, skal normalt ikke regnes med i arbeidstiden.  Befordring mellom hjem og arbeidssted er arbeidstakerens eget ansvar.

I hht. HTA §4.2 er den ukentlige arbeidstid i utgangspunktet 37,5 time.  AML forutsetter at spisepausen skal være fritid, og følgelig komme i tillegg til den ukentlige arbeidstid.  Arbeidstakeren kan i så fall fritt forlate arbeidsstedet i spisepausen.  



Dersom det ikke stilles tilfredsstillende spiserom til disposisjon, eller at du av tjenestelige hensyn pålegges å være tilstede i spisepausen, har du krav på betaling for denne.

En del arbeidstakere har særskilte arbeidstidsordninger. Kontoradministrasjonen har gjennom gammel særavtale 37,5 timers arbeidsuke inkl. spisepause.  Spisepausen er her fastsatt til 20 minutter. Eller – for å si det riktigere – arbeidstiden er 35 timer og 50 minutter i uka. Arbeidstakere på turnus med arbeidstid mellom kl. 2000 og kl. 0600, eller tjeneste minst hver 3. søndag, har 35,5 timers ukentlig arbeidstid. Forøvrig har en del spesielle yrkesgrupper særskilte arbeidstidsordninger.

Fleksibel arbeidstid
De fleste ansatte innenfor kontoradministrasjonene har fleksibel arbeidstid.  Dette innebærer at tidspunkt for fremmøte og arbeidets slutt med visse begrensninger kan varieres innenfor fastsatte grenser.  Dette medfører ikke endring i ukentlig arbeidstid, da denne fortsatt i gjennomsnitt skal være 37,5 timer.




Forøvrig vises det til "Brukerveileding for tidsregistrering" som bl.a. inneholder retningslinjer for fleksibel arbeidstidsordning. Veiledningen utleveres til samtlige som omfattes av ordningen.

Overtid
Arbeidstid som overstiger den fastsatte daglige arbeidstid, er overtid som godtgjøres etter spesielle satser.

Arbeidstakerne har i utgangspunktet bare krav på overtidsbetaling etter Fellesbestemmelsenes § 6 når overtidsarbeidet er pålagt av ansvarlig overordnet (eksempelvis avdelingsleder, tjenesteenhetsleder).

For deltidsansatte regnes som overtidsarbeid bare det arbeid som utføres utenfor den ordinære arbeidstid for heldtidsansatte. Arbeid utført av deltidsansatt, som utføres innenfor alminnelig arbeidstid for heltidsansatte, regnes som merarbeid, og godtgjøres med vanlig timelønn.

Deltidsansatte som går i turnus med varierende arbeidstid fra uke til uke, får først overtid når de overskrider timerammen for tilsvarende vakter for heltidsansatte, dog gis ikke overtid før man passerer 6 timer.

Rett til redusert arbeidstid – ”omsorgspermisjon”
I henhold til AML § 10-2, har arbeidstakere med spesielle behov av omsorgsmessig, sosial eller helsemessig art, rett til redusert arbeidstid.  Forutsetningen for dette er at det kan gjennomføres uten for store ulemper for arbeidsgiveren.

Det kan søkes om midlertidig stillingsreduksjon etter AML § 10-2 for 2 år av gangen. Når avtalt priode med redusert arbeidstid er over, har du rett til å gå tilbake til tidligere arbeidstid.

Oppsigelsesbestemmelser
Nyansatte i kommunen gis 6 mndr. prøvetid med en oppsigelsesfrist på 14 dager. Etter 6 måneders ansettelse er oppsigelsesfristen 1 måned dersom du går i vikariat, og 3 måneder dersom du går i fast stilling.  Alle oppsigelsesfrister er gjensidige.  Dette betyr at dersom du slutter i kommunen, vil du være bundet av de fastatte oppsigelsesfrister. Arbeidsgiver kan allikevel akseptere at du kan fratre med kortere varsel dersom du ønsker dette, hvis tjenesten kan ivaretas på forsvarlig vis.

Dersom kommunen går til oppsigelse av arbeidstaker, skal denne være saklig begrunnet. Nærmere bestemmelse om dette finnes i AML kap. 15 og hovedtariffavtalens fellesbestemmelser § 3.

6. 
LØNN, BIL- OG TELEFONGODTGJØRELSE, FORSIKRINGER, 

PENSJON OG LÅN
Fastsettelse av lønn
For de fleste stillinger er lønnsinnplassering fastatt i hovedtariffavtalen.  For en del stillingers vedkommende står kommunen fritt med tanke på lønnsinnplassering.  Dette gjelder bl.a. arbeidtakere som er knyttet til kapt. 5 i Hovedtariffavtalen, som får all sin lønn fastsatt lokalt. Dette skjer gjennom årlige forhandlinger/lønnsregulering i kommunen.
For arbeidstakere som er tilknyttet kap. 4 i Hovedtariffavtalen, gjelder som en hovedregel at i tillegg til hovedforhandlinger hvert 2. år, føres det normalt justeringsforhandlinger sentralt i mellomårene. De sentrale forhandlinger kan beslutte at det i tillegg skal gjennomføres forhandlinger lokalt. De sentrale avtalepartene fastsetter hvor mye det skal forhandles om i den enkelte kommune. 

Ellers er det anledning til å ta opp lønnsplasseringen lokalt, hvis det har skjedd betydelige endringer i stillingens arbeids-og/eller ansvarsområde.
Lønnsansiennitet
Din lønnsansiennitet har betydning for innplassering på opprykksstigen for stillingsgrupper hvor slik stige er innført, samt for videre opprykk. For de gjeldende lønnsstiger er det i dag lønnsopprykk etter 4, 8 og 10 års lønnsansiennitet. Slike ordninger gjelder bare for stillinger som er knyttet til tariffavtalens kap. 4. Ped. pers. har også opprykk etter 16 år.

Det vil allikevel være stillinger som ikke er knyttet til lønnsstige, ei heller noen sentral minstelønn eller lønnsregulering (eksempelvis stillinger knyttet til tariffavtalens kap. 5). 
Lønnsansienniteten fastsettes ved ansettelsen, og tas inn i tilsettingsbrevet. Arbeidstaker som på et senere tidspunkt søker om å få godkjent tjeneste i lønnsansienniteten, har bare krav på å få dette godskrevet fra det tidspunkt søknaden fremmes.

Lønnsutbetaling
Lønnsutbetaling skjer fortrinnsvis over lønnskonto, og vil være disponibel fra den 12. i hver måned.  Faller den 12. på en lørdag, søndag eller bevegelig helligdag, vil lønna være disponibel fra siste virkedag forut for denne.  Lønnsslippen gir opplysninger om brutto lønn, trekk og utbetalt beløp.  Du har plikt til å kontrollere din utbetaling, og melde eventuelle feil til lønningskontoret.

Fastlønte vil ikke få adgang til forskuddsutbetaling av lønn etter første lønnsutbetaling.

Feriegodtgjørelse utbetales i juni, eventuelt i forbindelse med siste utbetaling ved arbeidsopphør. For fast ansatte arbeidstakere blir det samtidig i juni trukket for de feriedager som skal avvikles. Dette betyr da samtidig, at når ferien avvikles, vil det ikke bli foretatt lønnstrekk for dette. Det trekkes ikke skatt i juni måned.  I desember blir det foretattt halvt skattetrekk. 
Lønnsslipp sendes elektronisk via e-post  til alle ansatte som har intern e-postadresse i Steinkjer kommune.
Bil- og telefongodtgjørelse
For bruk av privat bil og reiser i tjenesten, er det fastsatt et eget reiseregulativ.  Godtgjørelse gis bare dersom en har tillatelse til å reise eller bruke bil i tjenesten.




Telefongodtgjørelse er tillagt enkelte stillinger. For å kunne få slik godtgjørelse, må det påvises et klart tjenestelig behov, og det må foreligge særskilt søknad om slik tilståelse.

Forsikringer
Ansatte i Steinkjer kommune er dekket av følgende forsikringer som betales av kommunen:

A. Gruppelivsforsikring
Dette er en ren dødsforsikring som utbetales til de etterlatte ved dødsfall (Hovedtariffavtalens fellesbestemmelser § 10).

Samlet erstatning er 10G (G = grunnbeløpet i folketrygda, pr. 01.05.05 kr. 60.699). Utbetalingen reduseres etter fastsatt skala fra 10G - 5G fra og med fylte 51 år til og med fylte 59 år.  

B. Ulykkesforsikring
I henhold til Hovedtariffavtalen fellesbestemmelsene § 11, har kommunen en ulykkesforsikring som gir utbetaling ved ulykkeskade, dødsfall ved ulykke, samt invaliditet. I tillegg dekkes innenfor disse grenser behandlingsutgifter ved ulykkeskade. Maksimal erstatning ved yrkesskade/ulykkeskade er 15G.  Ved dødsfall vil gruppelivs- og ulykkeserstatning begge bli utbetalt, dog slik at det ikke utbetales ut over 18G.
C. Yrkesskadeforsikring
Steinkjer kommune har tegnet yrkesskadeforsikring i tråd med bestemmelsene i Lov om yrkesskadeforsikring.

Gruppelivsforsikringen gjelder 24 timer i døgnet, ulykkesforsikringen bare i arbeidstiden,  og gjelder samtlige fast ansatte i kommunen. Alle utbetalinger er skattefrie.

Personaltjenesten vil bistå i forbindelse med søknader om gruppelivs-, ulykkes- og yrkesskadeforsikring. Kommunens forsikringsforpliktelser er i dag dekket gjennom Gjensidige NOR Forsikring.
En del arbeidstakerorganisasjoner har også forsikringsordninger, som både er rettet mot liv, pensjon, bygning og innbo. Opplysninger om dette vil du få ved henvendelse til din organisasjon.

Pensjonsordningen
Steinkjer kommune er tilsluttet Kommunal Landspensjonskasse (KLP).  Rett og plikt til medlemskap har

· fast ansatt med en ukentlig arbeidstid med 14 timer eller mer pr. uke

· deltidsansatte eller timelønte som i rapporteringsperioden (3 mndr.) har et gjennomsnitt på 14 timer pr. uke

Alle som får utbetalt lønn fra Steinkjer kommune, trekkes 2% som arbeidstakers andel av pensjonspremien. De som ikke har minst 14 timer i gjennomsnitt pr. uke i rapporterings-perioden, får pensjonstrekket tilbakebetalt.

Lærlinger meldes ikke inn i pensjonsordningen.

PENSJONSALDER er den alder hvor det tidligst er rett til å slutte i stillingen og få alderspensjon.

ALDERSGRENSEN er den alder hvor du har både rett og plikt til å slutte i stillingen og få alderspensjon.

Den alminnelige aldersgrense er 70 år, med rett til å gå ved fylte 67 år (pensjonsalder). For en rekke stillinger er det imidlertid lavere aldersgrense, SÆRALDERSGRENSE:

60 år
· brannkonstabel

· brannformann

65 år

· renholder

· feier

· hjelpepleier

· sykepleier

Denne oversikten er ikke fullstendig og er kun ment som en generell informasjon.

Alle arbeidstakere har rett til fratreden 3 år før nådd aldersgrense hvis alder + medlemstid i pensjonsordningen = 85 år.

Dersom en ansatt går over til redusert stilling utover pensjonsalderen, og fram til aldersgrensen, kan alderspensjon tas ut for den del av stillingen vedkommende har fratrådt (delvis alderspensjon).

Den enkelte arbeidstaker betaler 2% pensjonsinnskudd av sin regulativlønn (fast lønn). I tillegg betaler kommunen en arbeidsgiverandel på ca. 14% av lønna, for enkelte stillinger noe mer.

Full alderspensjon er 66% av pensjonsgrunnlaget (fast årslønn ved fratreden), forutsatt opptjeningstid på minst 30 år. Ved kortere opptjeningstid foretas en forholdsmessig avkorting. Pensjonen fra KLP samordnes med pensjon fra folketrygden etter regler fastsatt i lov og forskrifter av Sosialdepartementet.

Uførepensjon
Ved uførhet gir medlemskapet i pensjonskassen rett til uførepensjon etter at sykelønnen er opphørt. Sykelønn opphører etter 260 dager (sykepengeåret). Uførepensjonens størrelse er avhengig av uføregrad og antall opptjeningsår regnet fram til fastsatt aldersgrense.  Uførepensjonen blir å samordne med eventuell uførepensjon fra folketrygden.

Avtalefestet pensjon (AFP)
AFP gir ansatte mulighet til å fratre med alderspensjon fra fylte 62 år. 

Reglene for AFP ved 62 år er som følger:

· ansatte må være i lønnet arbeid

· ansatte må ha minst 10 år med opptjening av pensjonspoeng i Folketrygda fra det året en fylte 50 til og med det året før fratredelsen
· i de 10 beste inntektsårene etter 1967 til og med året før en fratrer, må en minst ha hatt en gjennomsnittlig pensjonsgivende inntekt på minst 2 ganger folketrygdas grunnbeløp (pr. 01.05.05 kr. 60.699).
· det året en tar ut pensjon, må inntekt omregnet til årsinntekt overstige grunnbeløpet i folketrygda

· det året pensjonen tas ut, må den ansatte ha minst 3 års sammenhengende tjeneste hos samme arbeidsgiver eller annen arbeidsgiver med pensjonsordning omfattet av overføringsavtalen mellom offentlige tjenestensjonsordninger




AFP ved fylte 62 år avgrenses til 70% av løpende lønnsinntekt på årsbasis (Trygdekontoret vil kunne gi opplysninger om max-beløp). Opptjening i folketrygda vil styre pensjonsrettighetene ved disse ordningene. 

Uttak av pensjon kan tas ut etter ovennevnte retningslinjer også etter fylte 65 år. Pensjonen kan da imidlertid alternativt beregnes på en annen måte.

Fra fylte 67 år vil AFP/TPO-pensjoner omregnes til ordinær alderspensjon i folketrygda/KLP.

Personaltjenesten kan gi nærmere informasjon om pensjonsordningene.

Lån
Som ansatt i Steinkjer kommune kan du søke KLP om lån til kjøp eller bygging av egen bolig (inntil 80% av lånetakst).

KLP yter også lån til aksjeleilighet, leilighet i frittstående borettslag eller gjennom boligkooperasjonen (inntil 70% av omsetningsverdi/lånetakst).

Det kan også gis lån til andre formål, forutsatt 1. prioritets pant i bolig innenfor 80%/70% av lånetakst. Herunder nevnes restaurering av bolig, garasje, hytte og bil. 

Boligrenten følger markedsrenten, og lånebetingelsene anses som gunstige.  Forøvrig vil både renter og nedbetaling av lånet variere etter formål og prioritet.

Kommunen har ikke adgang til å formidle lånekontakt.  Du må selv kontakte KLP dersom du ønsker lån gjennom pensjonskassen.  De nødvendige opplysninger får du ved enten å tilskrive eller ringe til KLP, postboks 1733, Vika, 0121 Oslo 1 (tlf. 22 03 35 00).

7.   FRAVÆR
Egenmelding, sykmelding, sykepenger, uførepensjon
Rett til lønn under sykdom er hjemlet i folketrygdloven og i hovedtariffavtalens fellesbestemmelser § 8. Hovedtariffavtalen gir på flere punkter rettigheter som er bedre enn de rettighetene loven gir.

Egenmelding ved sykdom kan benyttes for sykdom inntil 8 kalenderdager. Dette betyr bl.a. at dersom du er fraværende fra arbeid på onsdag, torsdag og fredag, har fri lørdag og søndag og også er fraværende på mandag, tirsdag og onsdag, regnes det totale fraværet som 8 kalenderdager.

”Sykmelding” fra lege skal altså benyttes fra og med 9. fraværsdag. Begrepet ”sykmelding” er byttet ut med begrepet ”medisinsk vurdering av arbeidsmulighet ved sykdom”.
Egenmelding kan nyttes først etter at du har vært i arbeid i minst 2 måneder. Ved midlertidig avbrudd i arbeidsforhold på mer enn 14 dager, kan egenmelding først nyttes etter at du  igjen har vært i arbeid i minst 2 måneder. Det vil si at det gjelder samme opptjeningstid som ved første gangs tilsetting/inntak.

Bestemmelsen er særlig aktuell i forhold til timelønte og vikarer.

Enten du benytter egenmelding eller ”sykmelding”, skal melding om fraværet gis til arbeidsgiveren snarest mulig, og senest innen arbeidstidens slutt første fraværsdag.  Dersom dette ikke gjøres, vil du miste retten til sykepenger, med mindre det foreligger særlige grunner til at du ikke har fått gitt beskjed. Dersom du ikke skaffer ”sykmelding” fra lege etter utløp av en egenmeldingsperiode hvor du fortsatt er fraværende, mister du også retten til sykelønn for de dager det er gitt egenmelding.

Ved ”sykmelding” med forutgående egenmelding skal også egenmeldingen følge med. ”Sykmeldingen” er et varsel til arbeidsgiver om at du blir fraværende fra arbeid.

Sykepengeattesten (som er vedheftet ”sykmeldingen”, grønn del) er grunnlaget for utbetaling av sykelønn. Denne skal du middelbart etter sykemeldingsperiodens utløp levere arbeidsgiver i underskrevet stand.

Lønnens størrelse under sykdom tilsvarer det du ville hatt om du var i arbeid.  Dette betyr at du vil få full ordinær lønn, faste årsbeløp og variable tillegg etter oppsatt turnusplan. Slik lønn utbetales i praksis i inntil 1 år.  Etter at sykelønnen opphører, vil du ha rett til attføringspenger/uførepensjon fra folketrygden (trygdekontoret må kontaktes).  Videre kan det søkes om uførepensjon fra KLP. Du må i dette tilfelle kontakte Personaltjenesten, helst 3 måneder før sykelønnen opphører. Personaltjenesten vil bistå med utfylling av søknad om slik tilleggspensjon.

For vikarer og andre arbeidstakere som er ansatt i tidsbegrensede arbeidsforhold, opphører sykelønnen når arbeidsforholdet i henhold til arbeidsavtalen opphører.

Oppfølging fra arbeidsgiver ved sykefravær

Kommunen har vedtatt egne retningslinjer for oppfølging av ansatte som er blitt sykemeldt.

Arbeidstakere som er fraværende p.g.a. sykdom skal følges opp gjennom samtaler med sin tjenesteenhetsleder. Innen det er gått 8 uker med sykemelding skal det skrives en individuell oppfølgingsplan for den sykemeldte.
Permisjon ved svangerskap
Arbeidstakere som har vært i arbeid 6 av de siste 10 måneder før nedkomst, har rett til full lønn inntil 46 uker i forbindelse med nedkomst. Alternativt kan 80% lønn utbetales over 56 uker. 

Det er adgang til permisjon i tilsammen 1 år. Ved uttak av permisjon i 46 uker med 100% lønn, blir i så tilfelle de resterende 10 uker permisjon uten lønn. 

Stønadsperioden for permisjon med lønn regnes senest 3 uker (15 dager) før fødselen. Dette gjelder uavhengig av om kvinnen velger fødselspenger med full eller redusert dekning.

Retten til lønnet permisjon etter nedkomst, gjelder ut fra dette i 43 eventuelt 53 uker.

Dersom kvinnen helt eller delvis unnlater å benytte retten til fødselspenger i de siste 3 ukene før fødselen, tapes retten til lønnet permisjon for det samme tidsrom.

Stønadsperioden regnes sammenhengende fra det tidspunkt den begynner å løpe. Ikke avviklet ferie kan tas i forlengelse av stønadsperioden.

Fedrekvote
10 uker av stønadsperioden etter fødselen er forbeholdt faren, dersom han også fyller vilkårene for rett til fødselspenger.

Dersom faren helt eller delvis unnlater å benytte fedrekvoten , forkortes stønadsperioden tilsvarende.

Dersom moren har arbeidet mindre enn 1/2 stilling i opptjeningstiden, eller dersom faren ikke fyller vilkårene for rett til fødselspenger, har moren rett til hele stønadsperioden alene. Det samme gjelder dersom moren er alene med omsorgen for barnet.

De første 6 ukene av stønadsperioden etter fødselen er som tidligere forbeholdt moren. Det betyr at fedrekvoten kan avvikles når som helst etter dette tidsrom. Dette vil kunne skape problemer i forhold til den enkelte arbeidsplass. Det er derfor ønskelig at foreldrene ved inngangen til permisjonen har avklart seg imellom når den enkelte skal ta permisjon og at melding om dette gis til arbeidsgiver.

Foreldrene kan også ta graderte fødselspenger samtidig, f.eks. slik at begge arbeider halvtid og mottar 50% fødselspenger hver. Fedrekvoten skal imidlertid sammenlagt utgjøre 4 hele uker. I ovennevnte eksempel betyr det at faren må ta halv permisjon i 8 uker for at det skal kunne anses at fedrekvoten er tatt ut.

Når faren benytter fedrekvoten, skal fødselspenger i utgangspunktet beregnes etter gjeldende bestemmelser. Dette innebærer bl.a. at farens fødselspenger reduseres forholdsmessig med morens reduksjon i arbeidstid i opptjeningsperioden. Dersom moren f.eks. har arbeidet halv tid i opptjeningsperioden for fødselspenger, vil faren få fastsatt fødselspenger til 50% av eget inntektsgrunnlag. Innføring av fedrekvote vil derfor kunne bety inntektsnedgang for noen familier når faren tar permisjon. På denne bakgrunn er det bestemt at faren skal kunne velge ureduserte fødselspenger mot en forholdsmessig avkorting av fedrekvotens lengde.

Eks.: 

Dersom moren har 50% stilling, kan faren velge å ta fulle fødselspenger i to uker.

Dersom moren har 75% stilling, kan faren velge fulle fødselspenger i tre uker.

I forbindelse med fødselen har faren i tillegg rett til 2 ukers omsorgspermisjon med lønn, dersom han bor sammen med moren og nytter tiden til omsorg for hjem og familie. Med lønn menes i dette tilfelle kun regulativlønn.  Det er en forutsetning at permisjonen  avvikles i forbindelse med fødselen, og må således være avsluttet senest 2 uker etter morens hjemkomst.

Tidskonto
Tidskonto-ordningen er en alternativ måte å ta ut fødsels- og adopsjonspermisjon på. Ordningen innebærer at den ansatte kan avsette en del av fødselspengeperioden på «tidskonto». Det vil si at vedkommende kan ha redusert arbeidstid kombinert med reduserte fødselspenger. Uttak av tidskonto skjer innenfor en tidsramme på 2 år, med utgangspunkt i en total fødselspengeperiode på 46 uker med 100% lønn eller 56 uker med 80% lønn. Fra disse ukene trekkes de lovbestemte perioder

· 3 uker før fødsel

· 6 første uker etter fødsel

· 4 uker fedrekvote

Det er ikke noe vilkår at mor må gjenoppta arbeidet når far tar ut fedrekvote.

Det vil etter dette gjenstå 29, alternativt 39 uker til fordeling på tidskonto.

Dersom en arbeidstaker ønsker å benytte ordningen, forutsettes en skriftlig avtale med arbeidsgiver om dette. Permisjonen er lovhjemlet, men det er opp til arbeidsgiver å vurdere om den omsøkte variant av arbeid/permisjon lar seg gjennomføre.

Ta kontakt med NAV for nærmere avklaring vedrørende bestemmelsene.




Permisjon ved adopsjon
Ved adopsjon har adoptivforeldre rett til omsorgspermisjon i tilsammen inntil 1 år dersom barnet er under 15 år.

Stønadsperioden ved adopsjon er 43 uker med 100% lønn, alternativt 53 uker med 80% lønn. Det forutsettes at den ansatte har hatt 6 måneders forutgående sammenhengende tjeneste i kommunen.

Stønadsperioden regnes sammenhengende fra det tidspunkt adoptivforeldrene overtar omsorgen for barnet.

Ektefeller som adopterer sammen kan dele stønadsperioden mellom seg, likevel slik at hver av dem må benytte minst 4 uker (20) dager av stønadsperioden.

Permisjon i forbindelse med amming
Til amming gis moren fri med lønn i inntil 2 timer pr. arbeidsdag, og hun bestemmer selv når fritiden skal avvikles. Dersom det er behov for mer enn 2 timer, vil overskytende permisjon kunne tas ut som permisjon uten lønn.

Når en arbeidstaker ønsker fri med lønn for å amme sitt barn utover 9 måneder etter fødsel, bør det leveres en bekreftelse til arbeidsgiver fra lege eller helsestasjon på at amming fortsatt er i gang.

Barns sykdom
Arbeidstaker som har omsorg for barn under 12 år (til og med det kalenderåret barnet fyller 12 år), har rett til fri for nødvendig tilsyn med barnet når det er sykt. Lønn utbetales og dokumenteres som ved egen sykdom. Bestemmelsen gjelder tilsvarende når den som har det daglige tilsynet med barnet blir syk. 

Aldersgrensen på 12 år gjelder ikke ved sykdom hos funksjonshemmede barn.

Kommunen dekker lønn i inntil 10 arbeidsdager pr. år. For arbeidstakere som er alene om omsorgen, kan det gis lønn i inntil 20 arbeidsdager. Fravær på grunn av barns sykdom ut over 3 dager skal legitimeres med legeattest.

Foreldre med omsorg for flere enn to barn, har rett til fri fra arbeidet i inntil 15 arbeidsdager per år. For arbeidstakere som er alene om omsorgen for flere enn to barn, gis rett til fri i inntil 30 arbeidsdager per år.

Lønn under avtjening av verneplikt
Arbeidstakere med minst 1 års sammenhengende tjeneste i Steinkjer kommune og med forsørgeransvar, utbetales full lønn ved tvungen militærtjeneste, sivil tjenesteplikt, tvungen tjeneste i sivilforsvaret, tvungen tjeneste i politireserven og tvungen tjeneste i heimevernet. Den lønn/de godtgjøringer som tilstås av de militære myndigheter, går til fradrag i den enkeltes lønn. Slikt lønnstrekk vil bli foretatt etterskuddsvis på bakgrunn av oppgaver fra de militære myndigheter. For befal er det kun regulativlønn som går til fradrag i den kommunale lønn.

Med forsørgeransvar forstås at arbeidstakeren enten forsørger barn under 17 år, eller har ektefelle/samboer med lavere inntekt enn 160.000,- i årslønn.
Arbeidstaker uten forsørgeransvar utbetales 1/3 lønn med fradrag av det som tilstås av de militære myndigheter. Forutsetningen for at lønn skal utbetales, er at vedkommende forplikter seg til å gjeninntre i tjenesten for et tidsrom av minst 3 måneder.

Ved tvungen repetisjonsøvelse gjelder tilsvarende regler for inntil 1 måned i kalenderåret.

Dersom du innkalles til tjeneste som foran nevnt, plikter du snarest å gi melding om dette til din avdeling/tjenesteenhet.
8.    FERIE- OG FERIEGODTGJØRELSE



Ferie og feriegodtgjørelse er regulert i ferieloven og hovedtariffavtalen. Pr. i dag er bestemmelsene slik at alle har krav på 30 virkedager ferie i ferieåret (lørdag regnes som virkedag.)  Alle som syller 60 år i ferieåret har 6 virkedager ekstra ferie.

Ferieåret løper fra 01.01. - 31.12. Forut for hvert ferieår, har du et opptjeningsår, hvor du opptjener feriepenger til bruk i ferien i det påfølgende ferieår. Retten til å ta ut ferie er imidlertid innen visse rammer uavhengig av opptjening.

Arbeidstaker skal i god tid meddele ferieønske til arbeidsgiver. Arbeidsgiver fastsetter ferien etter avtale med arbeidstaker eller dennes tillitsvalgte. Arbeidstaker kan kreve at 18 virkedager (3 uker) ferie gis i sammenheng i tiden 01.06. - 30.09.

All ferie skal fortrinnsvis avvikles i løpet av ferieåret. Det kan unntaksvis inngås skriftlig avtale om forskyving av ferie til annet ferieår. Arbeidstaken forutsettes i så tilfelle å ha en grunn for søknad om avvikling av forskuddsferie eller overføring av ferie til neste år.

Søknad om avvikling av forskuddsferie leveres arbeidsleder.

Søknad om overføring av ferie til neste ferieår fremmes innen 1. juli i ferieåret, og leveres til arbeidsleder. Søknad om overføring av ferie levert etter 1. juli, blir kun innvilget dersom arbeidstakeren har en velferdsgrunn for slik overføring. 

Ferien skal fortrinnsvis tas ut i hele uker, dog kan siste ferieuke deles i forbindelse med høgtid (f.eks. påske).

Den 6. ferieuke for arbeidstakere over 60 år kan avvikles dagvis etter eget ønske.  Varsel om uttak av slike enkeltdager skal gis til avdelingen/tjenesteenheten minst 14 dager i forvegen.

Syk i ferien
Arbeidstaker som godtgjør ved legeattest at vedkommende under ferie har vært arbeidsufør i minst 5 virkedager, får tilsvarende ferie erstattet.  Ny ferie kan legges etter den vanlige ferietidens utløp, men innen ferieårets utgang. Tiden for "erstatningsferie" skal være avtalt med arbeidsgiver. Arbeidstaker som blir syk med sykemelding før ferien starter, har rett til å få ferien utsatt. 

Ferie under svangerskapspermisjon
Ferie kan ikke uten arbeidstakers samtykke legges i tiden under svangerskapspermisjon med lønn.  Det naturlige vil være at ferien legges i fortsettelsen av den lønnede svangerskapspermisjonen. Alternativt kan svangerskapspermisjonen avbrytes for å få avviklet ferien. Svangerskapspermisjonen vil i så tilfelle forlenges tilsvarende.
Ferie/oppsigelse
Arbeidstakeren kan ikke kreve å avvikle ferie i oppsigelsestida når denne er mindre enn 3 måneder.  Arbeidsgiver kan imidlertid tillate dette, hvis det kan skje uten konsekvenser for arbeidet. Uavhengig av dette, kan ferie som er fastsatt i ferieplan kreves avviklet også i oppsigelsestiden.

Feriepengeutbetaling, trekk i lønn for uttak av ferie
Den lønnsutbetaling kommunen praktiserer, forutsetter at alle som har fast lønn tar ut ferie i henhold til ferielovens bestemmelser.  Det vil følgelig bli foretatt et lønnstrekk for uttak av ferien, slik at når denne avvikles, tas det fri med lønn. Oppgjøret skjer i juni. Det foretas slik utbetaling:

lønn for juni måned

- trekk for 30 feriedager/virkedager 
+ tillegg av feriepenger (12% av det du har tjent i opptjeningsåret)

Arbeidstakere over 60 år gis et tillegg på 2,3% i feriepenger og trekkes for 1 uke ekstra.

Av dette vil du se at dersom du har redusert opptjening (begynt i kommunen etter opptjeningsårets begynnelse), vil du også få redusert utbetaling i juni måned. Derfor har kommunen gitt anledning til at arbeidstakere med redusert opptjening, kan ta ut redusert ferie, slik at "normal" lønnsutbetaling opprettholdes i juni måned. Dette er i tilfelle et forhold som må avtales med avdelingen/tjenesteenheten, slik at lønningskontoret får denne informasjonen innen 25. mai hvert år. Lønnstrekket for uttak av ferie vil samsvare med den enkeltes stillingsstørrelse.  I den grad den enkelte har varierende arbeidstid fra uke til uke, skal den arbeidstid som totalt tas ut i forbindelse med ferien, samsvare med stillingens størrelse (samsvare med lønnstrekket).

Fridager som faller i ferien erstattes ikke, dog slik at bevegelige helligdager (f.eks. 1. og 17.mai) som eventuelt faller på feriedager (virkedager), skal erstattes.

9.   PERMISJONER
Kommunen har eget permisjonsreglement.  Permisjoner kan gis som permisjon med lønn, med delvis lønn eller uten lønn.  Det vises til nevnte permisjonsreglement, og til eget søknadsskjema for permisjoner som finnes på intranettet under intern informasjon.Skjemaet kan også fås hos nærmeste overordnet.
Omfang
Permisjonsreglementets omfang er knyttet til hovedtariffavtalens fellesbestemmelser § 1. Reglementet gjelder kun arbeidstakere i stillinger hvor kommunen er lønnsfastsettende myndighet. 

Deltakelse på kurs og seminar anses som et frivillig foretak. Dersom det innvilges permisjon med lønn, gjelder lønnstilståelse kun i følge den ansattes arbeidsplan.  Det gis følgelig ikke lønn for kursdager eller kurstidsrom som faller utenom arbeidstakerens ordinære arbeidstid i kommunen. De samme bestemmelser gjelder også for reise til og fra kurs/seminar.

Lønnsansiennitet
Hovedregelen er at lønnet permisjon ikke avbryter opptjening av lønnsansiennitet, men at opptjeningen avbrytes ved ulønnet permisjon. Det er enkelte unntak fra hovedregelen. Svangerskapspermisjon i inntil 1 år, permisjon for å utføre offentlige ombud, ombud i arbeidstakerorganisasjoner og utdanningspermisjon i inntil 1 år når utdanningen har betydning for vedkommendes arbeid i kommunen, avbryter ikke opptjening av lønnsansiennitet selv om permisjonene er ulønnet. 

Avbrutt opptjening av lønnsansiennitet ved ulønnede permisjoner får bare praktisk betydning når permisjonen varer ut over 3 måneder.

Feriepenger
Ulønnet permisjon gir ikke opptjening av feriepenger.  Ved tvungen verneplikt hvor arbeidstakeren ikke tilstås lønn fra kommunen, men hvor vedkommende har minst 3 måneders forutgående tjeneste i kommunen, opptjenes feriepenger for fravær i inntil 3 måneder.

Pensjonsmedlemskap
Lønnet permisjon, uavhengig av lønnens størrelse, og ulønnet permisjon i inntil 1 måned, avbryter ikke pensjonsmedlemskapet. I samsvar med pensjonskassens vedtekter skal arbeidstakere som får innvilget ulønnet permisjon av lengre varighet enn 1 måned, meldes ut av pensjonsordningen. Samtidig vil vedkommende få tilbud om frivillig medlemskap fra KLP.

10.  INTERN OPPLÆRING/KOMPETANSEUTVIKLING
Det utarbeides hvert år egen kompetanseplan for kommunen, der hver avdelings planlagte kompetansehevingstiltak beskrives. Planen tar utgangspunkt i de mål  og retninger som er angitt i kommuneplanen og eventuelle kommunedelplaner, og skal bidra til at kommunen som organisasjon i større grad skal kunne innfri disse målene. Den enkelte avdeling og tjenesteenhet dekker selv utgifter i forbindelse med slik kompetanseheving.

Det utarbeides hvert år egen kurskatalog som en del av kompetanseplanen. Kurskatalogen skal finnes på hver arbeidsplass og på intranettet, og beskriver tilbudte kurs av generell og tverrfaglig karakter. Påmelding til kurs skjer etter avtale med nærmeste leder til den enkelte kursansvarlige innenfor ulike områder, i henhold til årets kurskatalog. Deltakelse på slike kurs er gratis, men tjenesteenheten må selv dekke evt. vikarutgifter.
11.  UTVALG OG ORGANISASJONER I KOMMUNEN
Administrasjonsutvalget
Administrasjonsutvalget er et utvalg på 7 medlemmer. 5 medlemmer er politisk valgt, 2 medlemmer er utpekt blant de ansatte av de ansattes organisasjoner.

Oppgavene til administrasjonsutvalget er fastsatt i eget reglement. Hovedansvarsområdene er å behandle og foreslå overordnede retningslinjer for kommunens personalpolitikk.

Arbeidsmiljøutvalget
Arbeidsmiljøutvalget har oppgaver som dels er lovfestet i arbeidsmiljølov og dels fastsatt i egen avtale om arbeidsmiljøutvalg.

Formålet med virksomheten er å påse og bidra til at de ansattes arbeidsmiljø er forsvarlig både ut fra fysisk og psykisk synsvinkel.

Utvalget har i dag 10 medlemmer.  5 er utpekt av rådmannen blant den administrative ledelse, de øvrige 5er valgt av arbeidstakerorganisasjonene.

 AKAN-utvalget
AKAN er forkortelse for Arbeidslivets komite mot alkoholisme og narkomani. AKAN er ikke en avholdsorganisasjon. AKAN's oppgaver er imidlertid å forebygge alkohol- og narkotikamisbruk i arbeidslivet, og å hjelpe alkoholskadde og narkomane når problemene oppstår. AKAN-utvalget skal organisere hjelpearbeidet og drive opplysningsvirksomhet om hvilke fordeler AKAN-opplegget gir den ansatte. AKAN's hovedoppgave er å gi informasjon for å øke kunnskapsnivået, og derved endre holdninger i forhold til alkohol- og narkotikamisbruk og til den enkelte misbruker, samt å føre fram hjelpetiltak på et tidlig tidspunkt ved et engasjement på arbeidsplassen.

Det er valgt 2 hovedkontakter som tar imot henvendelser i slike tilfeller. (Se intranettet under HMS.)
I tillegg kan selvsagt Personaltjenestenkontaktes.  Har noen behov for hjelp, er det viktig at denne personen får hjelp.  Alle opplysninger som gis hovedkontaktene eller avdeling for økonomi og personal i slike tilfeller, vil bli behandlet fortrolig.

Arbeidstakerorganisasjonene
Steinkjer kommune samarbeider med en rekke arbeidstakerorganisasjoner. Nytilsatte får en oversikt over disse organisasjonene samt deres tillitsvalgte/kontaktpersoner.

Hvorvidt man vil organisere seg, er en frivillig sak.  Lønns- og arbeidsvilkår er f.eks. uavhengig av slik tilknytning, da alle ansettes i kommunen på kommunale vilkår.  Kommunen anser det imidlertid som en klar fordel at de ansatte er organisert.

Tillitsvalgte og utvalg av tillitsvalgte
Hver arbeidstakerorganisasjon har i følge Hovedavtalen rett til å velge tillitsvalgte som skal ivareta de ansattes interesser. Antallet tillitsvalgte skal stå i et rimelig forhold til de arbeidsoppgaver som disse har som talsmenn for sine medlemmer.

De tillitsvalgte har rett til å ta opp og søke ordnet i minnelighet problemer/klagemål på arbeidsplassen med arbeidsgiveren.

Det må understrekes at en tillitsvalgt i en arbeidstakerorganisasjon ikke uten videre er det samme som en tillitsvalgt i Hovedavtalens forstand, og dermed omfattes av de rettigheter og plikter som følger av denne.

Rett til fri for å utføre funksjoner etter Hovedavtalen gjelder kun for arbeid rettet mot arbeidsgiver og ikke innad i egen organisasjon.

12.  HELSE- OG VERNETJENESTEN I KOMMUNEN
Bedriftshelsetjeneste
Steinkjer kommune har i dag ikke egen bedriftshelsetjeneste-ordning, men kjøper slike tjenester. For tiden har kommunen avtale om kjøp av slike tjenester hos Friskgården i Stod. For de yrkesgrupper hvor det er krav om legekontroll, ordnes dette gjennom vedkommende tjenestested.

Verneombudene og deres oppgaver
Verneombudsfunksjonen er knyttet til arbeidstakernes interesser. Verneombudene velges av og blant arbeidstakerne.

Verneombudenes oppgaver er fastsatt i arbeidsmiljølovens § 26. Verneombudene skal påse at arbeidsplassene er innrettet og vedlikeholdt slik at arbeidstakernes sikkerhet, helse og velferd blir ivaretatt slik arbeidsmiljøloven fastsetter.

Arbeidsmiljømessige problemer på den enkelte arbeidsplass kan tas opp med det enkelte verneombud, som skal ta opp problemene med arbeidsledelsen. Ansvaret for å ta tak i slike saker og søke dem løst, tilligger imidlertid ledelsen.

Arbeidsmiljøutvalget har fastatt verneområdene i kommunen. Ved hvert verneområde er det valgt minst ett verneombud. De ansatte skal være kjent med hvem som er valgt verneombud på deres arbeidsplass. Oversikt over dette blir sendt til alle nyansatte, samt forefinnes på det enkelte tjenestested.

Hovedverneombudet har ansvar for å samordne verneombudenes virksomhet. Hovedverneombudets primæroppgave er å målbære arbeidstakernes interesser i arbeidsmiljøutvalget. Verneombudene kan ta opp problemer som ikke løses lokalt med hovedverneombudet, som kan forsøke å få løst problemene i samarbeid med ledelsen, enten på avdelingsnivå eller sentralt.

13.  ANSATT I KOMMUNEN
Som ansatt i offentlig virksomhet gjelder den regel at du ikke kan ta imot gaver eller personlige fordeler fra firma eller personer du måtte komme i kontakt med gjennom arbeidet.

Forvaltningslovens § 13 pålegger plikt om taushet for en hver som utfører tjeneste eller arbeid for et forvaltningsorgan. Dette betyr at du plikter å hindre at andre får adgang eller kjennskap til det du i forbindelse med arbeidet eller tjenesten får vite om:

· personlige forhold

· tekniske innretninger

· produksjonsmetoder

· forretningsmessige analyser og beregninger/forretningshemmeligheter, når det er av en slik art at andre kan utnytte dem i sin egen næringsvirksomhet

Nærmere definisjon av personlige forhold samt beskrivelse av begrensninger i taushetsplikten, finnes i forvaltningslovens §§ 13A og 13B.

14.  TA VARE PÅ HELSA OG HUMØRET
Slæppdælaus
Kommunen arrangerer hvert år et tiltak kalt ”Slæppdælaus – helse og miljøuker i Steinkjer kommune”. Dette er fellesarrangement der alle ansatte inviteres til å delta i ulike aktivitetet på tvers av tjenesteenheter og avdelingstilhørighet. Siktemålet er å gjøre noe sammen som kan være med og heve kvaliteten på arbeidsmiljøet og den fysiske og psykiske helsa til alle arbeidstakere. Vanligvis settes det av 3 uker om høsten til ulike aktiviteter. Det lages eget program for Slæppdælaus som bekjentgjøres på alle arbeidsplasser.

Bedriftsidrettslag
Steinkjer kommune har eget bedriftsidrettslag, som er aktivt innenfor flere områder. Ta kontakt med bedriftsidrettslaget for informasjon om hvilke aktiviteter som er aktuelle.
Bedriftsidrettslaget samarbeider også med Slæppdælaus om aktiviteter.



Dersom du ønsker å delta eller bidra til at bedrifts-idrettslaget deltar i nye aktiviteter, vil du på ditt arbeidssted kunne få rede på hvem du skal kontakte.

Et godt arbeidsmiljø
Alle er avhengig av å ha et godt miljø på arbeidsplassen for at vi skal trives i arbeidet. Et dårlig arbeidsmiljø vil være en belastning for både psykisk og fysisk helse.

Er det forhold på din arbeidsplass som du mener har en negativ innvirkning på arbeidsmiljøet, så ta opp saken med kolleger, tillitsvalgte og arbeidsledelse.

Alle har vi et felles ansvar for å skape et godt arbeidsmiljø, slik at alle føler at det er trivelig å være arbeidstaker i Steinkjer kommune.

Vi håper du vil finne deg godt til rette som arbeidstaker i Steinkjer kommune!

